ચીનની ઈ-કોમર્સ જાયન્ટ કંપની અલીબાબા તેના દ્વારા આયોજિત એક દિવસીય શોપિંગ ફેસ્ટિવલ દરમિયાન થયેલી આવકે જૂના રેકોર્ડ તોડી નાખ્યા છે. એક જ દિવસમાં ૧૮ અબજ ડોલરના વકરા સાથે વિશ્વની આ સૌથી મોટી શોપિંગ ઇવેન્ટ બની રહી છે. સિંગલ્સ ડે તરીકે મનાવવામાં આવતા શોપિંગ ફેસ્ટિવલે અમેરિકામાં બ્લેક ફ્રાઇડે અને સાયબર મંડે વખતે થતા વકરાના રેકોર્ડને પણ તોડી નાખ્યા છે. આ ઇવેન્ટ ચીની ગ્રહકોના મિજાજની પારાશીશી માનવામાં આવે છે. શાંઘાઈ ખાતે શુક્રવારે સેલિબ્રિટિઝની હાજરીમાં ફેસ્ટિવલનો આરંભ થયો હતો અને ૨૪ કલાક સુધી ઇવેન્ટ ચાલી હતી. પ્રત્યેક વર્ષે ૧૧ નવેમ્બરે આ ઇવેન્ટનું આયોજન થાય છે. એક જ કલાકમાં વકરો ૧૦ અબજ ડોલરની સપાટીએ પહોંચી ગયો હતો. શનિવારે મધરાતે ફેસ્ટિવલનો અંત આવ્યો હતો.